Woza Friday: Sileqembu leIndumiso Yamakholwa 
Iqembu leli elicula umdumo wezokholo elikhokhelwa nguGivemore Moyo lethule idlalade elitsha elithi "Ungalandeli Ndodana".
JOHANNESBURG — KuWoza Friday liviki uBenedict Nhlapho ulilethela iqembu lezokholo "Indumiso Yamakholwa" ledlalade labo litsha elithi "Ungalandeli Ndodana". Bakhokhelwa yinsizwa yakoMathole eTsholotsho, uGivemore Moyo. Yenake ezokucula zahle zamnamathela esakhula ebandleni lakhe le 12 Apostle. Ngo 2001 wabumba iqembu le Galile labangcwele, kwathi ngo 2012 kweza leli elithi indumiso yamakholwa. Indlalade lakhe lokuqala belisithi Wafundisa uMoses, lalandelwa ngelithi uJohane ebhabhathisa manje sekulaleli elithi Ungalandeli Ndodana yami, loba abanye beduka wena ima loJesu. UGivemore yena odume kubalandeli bakhe ngelithi Khu, uthi leli dlalade ulenzele ukuvuselela ithemba emhlabeni osugcwele ukukhathazeka. Lelidlalade lilengoma ezilitshuma okugoqela uNgalekwethuna, Simoni kaJona, Jehova walithanda lezinye. Kuleke eyesitshiyagalolunye uthi ibalethemba mzalwane uJesu lo engikupha yena wakhuza isivunguvungu elwandle samlalela. UGivemore uthi owakhe umculo weyeme ezwini likankulunkulu kantike akakhohlwa ukubonga bonke abenze waze wabayilokhu ayikhokhona lamhlanje. Makhuluke amaphupho ale insizwa. Ufuna ukuba ngumculi odumileyo ozakwenelisa ukuhamba umhlaba wonke etshumayela ivangeli ngezomculo. Uthike lawe nxa uthathekiswe yilo umculo wakhe thintana laye kufacebook phansi kwegama lakhe uGivemore Moyo.